Սոցիալական փաթեթը ՀՀ պետական մարմիններում և կրթության, մշակույթի, գիտության ու սոցիալական պաշտպանության ոլորտների պետական ոչ առևտրային կազմակերպություններում աշխատողների և (կամ) նրանց անմիջական ընտանիքների անդամների առողջական, կրթական և այլ խնդիրների ապահովման միջոցառումների համախումբ է, որի նպատակն է աշխատողների մոտիվացման և աշխատանքի արդյունավետության բարձրացումը: Սոցիալական փաթեթը նպատակ ունի նաև պետական մարմիններում աշխատողների սոցիալական կարիքների բավարարման միջոցով հասցել պետական ոլորտի աշխատանքի գրավչության բարձրացմանն ու կադրերի հոսքի կրճատմանը: